ขายประกันรุ่งคนแห่เข้าสอบ7เดือน7หมื่น
7 เดือนแรก ประชาชนสมัครสอบตัวแทนผ่านสมาคมประกันชีวิตไทย เพิ่มขึ้นจากปีก่อน 1.03%
9 ส.ค. 2554

7 เดือนแรก ประชาชนสมัครสอบตัวแทนผ่านสมาคมประกันชีวิตไทย เพิ่มขึ้นจากปีก่อน 1.03%
นางบุษรา อึ๊งภากรณ์ ผู้อำนวยการสมาคมประกันชีวิตไทย เปิดเผยว่า 7 เดือนที่ผ่านมา มีผู้สมัครสอบที่สมาคมรวมทั้งสิ้น 7.58 หมื่นคน เพิ่มขึ้นจากระยะเดียวกันของปีก่อน ซึ่งมีผู้สมัครสอบ 7.50 หมื่นคน จำนวน 772 คน หรือ 1.03% ในจำนวนนี้มีผู้เข้าสอบ 5.39 หมื่นคน และสอบผ่าน 3.26 หมื่นคน หรือสอบผ่าน 60.52% ของผู้เข้าสอบ
สำหรับจังหวัดที่มีผู้สมัครสอบสูงสุด 5 อันดับแรกของประเทศ 7 เดือนแรก อันดับที่ 1 กรุงเทพมหานคร มีผู้สมัครสอบ 36,701 คน อันดับที่ 2 จ.เชียงใหม่ มีผู้สมัครสอบ 5,140 คน อันดับที่ 3 จ.ขอนแก่น มีผู้สมัครสอบ 3,719 คน อันดับที่ 4 จ.สงขลา มีผู้สมัครสอบ 2,476 คน อันดับที่ 5 จ.ชลบุรี มีผู้สมัครสอบ 2,308 คน 
นางบุษรา กล่าวว่า เดือน ก.ค.ที่ผ่านมา มีผู้สมัครสอบทั่วประเทศ 1.19 หมื่นคน จำนวน 826 คน หรือเพิ่มขึ้น 6.94% ในจำนวนของผู้สมัครสอบดังกล่าวมีผู้เข้าสอบ 7,831 คน และสอบผ่าน 4,058 คน หรือสอบผ่าน 51.81% ของผู้เข้าสอบ